S-8556/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. desember 2020, á hendur G-kk-þgf S-kk-þgf Ó-kk-þgf, kt. [...], [...], [...], fyrir eftirtalin brot:

I.

Umferðarlagabrot með því að hafa, mánudaginn 21. október 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 415 ng/ml) um Hverfisgötu og Lindargötu í Reykjavík, þar sem lögregla hafði afskipti af akstrinum.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fíkniefnalagabrot með því að hafa, laugardaginn 2. nóvember 2019, á hótelherbergi nr. 327 á Oddsson Hotel við Grensásveg í Reykjavík, haft í vörslum sínum 15,42 g af kókaíni sem lögregla fann við leit á ákærða.

Telst háttsemi þessi þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

III.

Umferðarlagabrot með því að hafa, fimmtudaginn 14. nóvember 2019, ekið bifreiðinni [...] sviptur ökurétti um Klukkurima í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Þá er krafist upptöku á framangreindum 15,42 g af kókaíni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 22. desember 2020, hefur ákærða tvisvar sinnum áður verið gerð refsing fyrir brot á umferðarlögum. Með lögreglustjórasátt 10. febrúar 2016 var ákærða gert að greiða sekt fyrir hraðakstur og akstur undir áhrifum áfengis og hann sviptur ökurétti í 18 mánuði frá þeim degi að telja. Með lögreglustjórasátt 11. október 2019 var ákærða gert að greiða sekt fyrir akstur undir áhrifum ávana og fíkniefna og hann jafnframt sviptur ökurétti í 12 mánuði frá þeim degi að telja.

Með vísan til framangreinds er við það miðað að ákærða sé nú í þriðja sinn gerð refsing fyrir akstur undir áhrifum ávana og fíkniefna innan ítrekunartíma í skilningi 3. mgr. 71. gr. almennra hegningarlaga nr. 19/1940.

Við mat á ákvörðun refsingar er litið til skýlausrar játningar ákærða og þess er kom fram í máli verjanda ákærða að ákærði hafi nú látið af vímuefnaneyslu og sé nú í endurhæfingu hjá velferðarsviði Reykjavíkurborgar á vegum Grettistaks, ákærði stundi nú nám og AA fundi. Fær framangreint stoð í gögnum málsins. Verður það metið ákærða til refsimildunar, sbr. 5. og 8. tölul. 1. mgr. 71. gr. almennra hegningarlaga nr. 19/1940. Á hinn bóginn er litið til þess að ákærði er nú sakfelldur fyrir ítrekuð umferðarlagabrot og fíkniefnalagabrot, þar sem ákærði var með talsvert magn af fíkniefnum í sinni vörslu. Verður framangreint metið ákærða til refsiþyngingar.

Með vísan til framangreindra atriða, sakarefni málsins, dómvenju og að virti 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 15,42 grömm af kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur, að meðtöldum virðisaukaskatti, og 160.793 krónur í annan sakarkostnað.

Af hálfu ákæruvaldsins flutti málið K-kk-nf S-x-x E-kk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf S-kk-nf Ó-kk-nf, sæti fangelsi í 60 daga.

Ákærði er sviptur ökurétti ævilangt.

Upptæk eru gerð til ríkissjóðs 15,42 grömm af kókaíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur og 160.793 krónur í sakarkostnað.

S-kvk-nf D-kvk-nf J-kvk-nf

Með vísan til framangreindra atriða, sakarefni málsins, dómvenju og að virti 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 15,42 grömm af kókaíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur, að meðtöldum virðisaukaskatti, og 160.793 krónur í annan sakarkostnað.

Af hálfu ákæruvaldsins flutti málið K-kk-nf S-x-x E-kk-nf aðstoðarsaksóknari fyrir Á-kk-þf B-kk-þf S-kk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf S-kk-nf Ó-kk-nf, sæti fangelsi í 60 daga.

Ákærði er sviptur ökurétti ævilangt.

Upptæk eru gerð til ríkissjóðs 15,42 grömm af kókaíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 94.240 krónur og 160.793 krónur í sakarkostnað.

S-kvk-nf D-kvk-nf J-kvk-nf